ליגת הצדק: גרסת סניידר

ליגת הצדק: גרסת סניידר (באנגלית: Zack Snyder's Justice League, "ליגת הצדק של זאק סניידר") היא גרסת הבמאי משנת 2021 לסרט גיבורי-העל "ליגת הצדק" משנת 2017. גרסה זו נועדה להביא לידי ביטוי את החזון המקורי של הבמאי זאק סניידר לסרט לפני שעזב את הפקתו והוחלף על ידי ג'וס וידון. הסרט מבוסס על צוות גיבורי-העל ליגת הצדק של DC קומיקס והוא מהווה חלק מהיקום הקולנועי של DC. עלילת הסרט עוקבת אחרי באטמן (בן אפלק), וונדר וומן (גל גדות), סייבורג (ריי פישר), אקוומן (ג'ייסון מומואה), הפלאש (עזרא מילר) וסופרמן (הנרי קאביל) בעודם נאבקים כדי לבלום את סטפנוולף (קירן היינדס), שמנסה לכבוש את כדור הארץ עבור אדון האופל דארקסייד (ריי פורטר).

בשונה מגרסאות במאי אחרות, גרסה זו אינה כוללת רק שינויים קלים מהגרסה הקולנועית של הסרט אלא מציגה שינויים כבדים במהלך העלילה. בנוסף, גרסה זו של הסרט מציגה אפקטים מיוחדים משופרים בהשוואה לגרסה הקולנועית. הסרט יצא בשירות הסטרימינג HBO Max של וורנר מדיה בשנת 2021 ואורכו למעלה מ-4 שעות.<ref></ref>

להפקת הסרט "ליגת הצדק" משנת 2017 הייתה היסטוריית הפקה בעייתית, כאשר התסריט והצילומים עברו שינויים גדולים לפני ההפקה ובמהלכה, כמו גם החלפת במאים, מה שהביא ליציאתה לאקרנים של גרסה שדווח כי היא שונה באופן משמעותי ממה שהוגש בתחילה במהלך קדם-ההפקה ושלב הצילומים.<ref name="screenrant.com"></ref><ref></ref> הבמאי זאק סניידר היה מעורב לאורך מרבית הפקת הסרט ואולץ לעזוב במאי 2017 עקב מותה של בתו, והבמאי ג'וס וידון החליף אותו בעבודת הפוסט-פרודקשן והשלים את הסרט. וידון פיקח על צילומים מחדש שנערכו ושינויים אחרים שהוסיפו טון קומי לסרט וקיצצו את אורכו ל־120 דקות בהתאם לדרישת האחים וורנר.<ref></ref>

הגרסה הקולנועית של "ליגת הצדק" הייתה כישלון מסחרי וזכתה לביקורות מעורבות מצד המבקרים והצופים, מה שהוביל את האחים וורנר להעריך מחדש את עתיד סרטי הזיכיון.<ref></ref><ref></ref> הפרטים שצצו אודות ההפקה הבעייתית של הסרט ומצב הסרט לפני שסניידר עזב, הביאו לגל תמיכה של הקהל שהאמין שקיימת גרסת במאי חלופית, נאמנה יותר לחזון של סניידר עבור הסרט. מעריציו של סניידר, אנשי צוות ואנשים אחרים בתעשיית הקולנוע האמריקאית חתמו על עצומה לשחרורה של "גרסת סניידר" ("Snyder Cut") זו, אף כי בוורנר הצהירו בתחילה שאין להם שום תוכניות להוציא לאור גרסה חלופית של "ליגת הצדק."<ref></ref> האישור לקיומה של גרסה כזו הגיע רק כעבור שלוש שנים, במאי 2020, תוך הכרזה כי הסרט ייצא לצפייה על גבי שירות הסטרימינג HBO Max, תחילה דווח שהיא תצא כמיני-סדרה בת ארבעה פרקים באורך שעה כל אחד, אך בינואר 2021 נודע שזו תופץ כסרט באורך 4 שעות. בשבוע הראשון לשחרורו צפו בסרט למעלה מ־1.8 מיליון פעמים. מעריציו של זאק סניידר פתחו בקמפיין שיווקי המכונה #RestoreTheSnyderVerse ("שחזרו את יקום סניידר") ו-#ReleaseTheSnyderCut ("שחררו את גרסת סניידר"), שנועד ללחוץ על האולפנים לתמוך בבמאי להפקת סרטי המשך לליגת הצדק ול"איש הפלדה", למרות שבכירי האחים וורנר הצהירו כי לא יתמכו בפרויקטים שכאלה.

==עלילה==
{| class="floatright" cellpadding="3" style="margin:1 1em 1em 0; border:1px #bbb solid; border-collapse:collapse; font-size:80%;"
|- style="text-align:center; background:grey; white-space: nowrap;"
!colspan=2|<span align="center" style="width:100%; font-size: 1.25em; white-space: nowrap;color:white;padding:.2em;">חלקי הסרט</span>
|- style="text-align:center;border-bottom:solid 1px;margin-bottom:.2em;width:66%;text-align:right;color:black;font-weight:bold;"
| חלק
| שם
|- style="text-align:center; background:#ccc;"
| 1
| אל תסמוך על זה, באטמןDon't Count on It, Batman
|- style="text-align:center; background:#ccc;"
| 2
| עידן הגיבוריםThe Age of Heroes
|- style="text-align:center; background:#ccc;"
| 3
| אם אהובה, בן אהובBeloved Mother, Beloved Son
|- style="text-align:center; background:#ccc;"
| 4
| מכונת שינויChange Machine
|- style="text-align:center; background:#ccc;"
| 5
| כל סוסי המלךAll the King's Horses
|- style="text-align:center; background:#ccc;"
| 6
| משהו אפל יותרSomething Darker
|- style="text-align:center; background:#ccc;"
| אפילוג
| אבא פעמייםA Father Twice Over
|-
|}
לפני אלפי שנים ניסו דארקסייד וגדודי הפרדימונים שלו לכבוש את כדור הארץ באמצעות האנרגיות המשולבות של שלוש קופסאות האם. הניסיון סוכל על ידי ברית מאוחדת של האלים האולימפיים, האמזונות, בני אטלנטיס, בני האדם והפקחים הירוקים. לאחר שהברית דחקה את צבא דארקסייד, קופסאות האם הופרדו והוסתרו במקומות שונים.

סטפנוולף אחד ממשרתיו של דארקסייד, מגיע אל כדור הארץ בעקבות מותו של סופרמן. סטפנוולף שואף לכפר על בגידה מהעבר בדארקסייד על ידי איסוף התיבות ליצירת "האחדות". סטפנוולף מוציא קופסת אם אחת מתמיסקירה, מה שגרם למלכה היפוליטה להזהיר את בתה דיאנה. היא מודיעה לברוס ויין, שחיפש מטא-אנושיים אחרים, כמו ארתור קורי / אקוומן, להקים קבוצה, אך ארתור סירב להצטרף אליו.

ברוס הולך לגייס את בארי אלן, בעוד שדיאנה מאתרת את ויקטור סטון. ויקטור מסרב בתחילה ומצטרף אחרי שאביו ד"ר סיילאס סטון וכמה עובדי מעבדות סטאר נחטפים על ידי פרדימונים המחפשים את קופסת האם המוגנת על ידי האנושות. סטפנוולף תוקף מאחז של אטלנטיס כדי להשיב את קופסת האם הבאה, ומכריח את ארתור לנקוט פעולה. הצוות מקבל מודיעין מהמפקח ג'יימס גורדון שמוביל אותם לצבאו של סטפנוולף במתקן נטוש מתחת לנמל גות'אם. למרות שהקבוצה מצילה את העובדים החטופים, המתקן מוצף במהלך הלחימה, הלוכדת את הצוות עד שארתור עוזר לעכב את השיטפון כדי שיוכלו להימלט. ויקטור משיג את קופסת האם האחרונה, אותה הסתיר. בניתוח של הקופסה, נחשף כי סיילאס השתמש בקופסת האם לבנות מחדש את גופת בנו לאחר תאונת דרכים, בה נהרגה אמו של ויקטור. הקבוצה משתמשת בקופסת האם כדי להחיות את סופרמן על מנת לעזור להם להילחם בפלישתו של סטפנוולף. סטפנוולף תוקף את מעבדות סטאר כדי להשיג את קופסת האם האחרונה וסיילאס נהרג. בלי סופרמן שיסייע להם, חמשת הגיבורים טסים למקום בו סטפנוולף שואף לאחד את קופסאות האם. הצוות נלחם בדרכם דרך הפרדימונים כדי להגיע לסטפנוולף, אך אינו יכול להסיח את דעתו מספיק כדי שוויקטור יפריד בין קופסאות האם. סופרמן מגיע וגובר על סטפנוולף, אך הקופסאות גורמות לפיצוץ. בארי אלן חוזר אחורה בזמן ומאפשר לסייבורג וסופרמן להפריד בין קופסאות האם. ארתור דוקר את סטפנוולף ודיאנה עורפת את ראשו, ומשליכה את גופתו דרך שער לכוכב הלכת של דארקסייד, אפוקוליפס. דארקסייד מבטיח למשרתו דסאד שהוא יחזור לכדור הארץ כדי להשלים את "משוואת האנטי-חיים" שהוא שואף להשיג והושארה על כדור הארץ בניסיון הפלישה הקודם שלו, 5,000 שנים קודם. לאחר הקרב באטמן מחליט להקים בסיס מבצעים עבור הצוות. וונדר וומן מצפה גם לגיוסים נוספים.

=== סצנה שאחרי הקרדיטים ===
לקס לות'ור, שנמלט מארקהם אסיילום, זוכה לביקור של סלייד וילסון, ולות'ור מגלה לו את זהותו הסודית של באטמן. ברוס חולם חלום המתרחש בעולם פוסט-אפוקליפטי, שם הוא, ויקטור, בארי, מרה, וילסון והג'וקר מתעמתים עם סופרמן מרושע, שהרג את אקוומן, אחרי שדארקסייד הרג את לויס ליין. ברוס מתעורר בבהלה ומופתע לפגוש את הצייד ממאדים, שמודה לו על הרכבת הקבוצה ואומר שהם יהיו בקשר בנוגע לתוכניות הבאות של דארקסייד.

==שחקנים ודמויות==
* בן אפלק – ברוס ויין / באטמן – בליין מיליארדר המקדיש את עצמו להגנת העיר גות'אם סיטי מפני פשיעה ולוקח יוזמה להקמת צוות של גיבורים בעלי כוחות-על. בגרסה זו באטמן הוא בשנות ה-40 שלו, עם ותק של למעלה מ-20 שנה של לוחמה בפשע.
* גל גדות – דיאנה פרינס / וונדר וומן – נסיכה אמזונית, בתם של מלכת האמזונות היפוליטה ואל הברק והרעם זאוס המסייעת לבאטמן בהרכבת ליגת הצדק.
* ריי פישר – ויקטור סטון / סייבורג – חבר ליגת הצדק וספורטאי לשעבר, ששוקם באופן קיברנטי לאחר תאונת דרכים קטלנית באמצעות טכנולוגיית קופסת האם. סטון הוא כעת סייבורג, וגופו הרובוטי מעניק לו יכולת שונות כגון גישה בלתי מוגבלת לטכנולוגיה ומערכות מידע, עין ביונית המנתחת את הסביבה, חוזק על-אנושי, טיסה באמצעות זרמי אנרגיה, תותח אנרגיה ועוד. סניידר ציין שסטון בגרסה שלו הוא "הלב של הסרט".
* עזרא מילר – בארי אלן / הפלאש – צעיר בעל היכולת לנוע במהירות על-אנושית ולרטוט ברמה מולקולרית. אביו נכלא על לא עוול בכפו. בסוף הסרט אלן הופך לחוקר זיהוי פלילי במשטרת סנטרל סיטי.
* ג'ייסון מומואה – ארתור קורי / אקוומן – חבר בליגת הצדק, יורש העצר של אומת אטלנטיס התת-ימית. בתחילת הסרט הוא מתבודד העוזר לכפר דייגים בצפון אירופה.
* הנרי קאביל – קלארק קנט / סופרמן – קריפטוני שנהרג על ידי דומסדיי. היה גיבור-העל החזק ביותר בכדור הארץ.
* איימי אדמס – לויס ליין – כתבת במערכת העיתון "הדיילי פלאנט" וארוסתו של קלארק קנט / סופרמן.<ref name="syfy.com">Long, Christian. [https://www.syfy.com/syfywire/zack-snyder-shares-a-photo-and-some-storyboards-from-a-justice-league-deleted-scene "Zack Snyder shares a photo and some storyboards from a Justice League deleted scene"]. Syfy Wire</ref>
* ג'רמי איירונס – אלפרד פניוורת – ראש אגף האבטחה של ברוס ויין, המשמש כמשרתו ואיש סודו הנאמן.
* דיאן ליין – מרת'ה קנט – אימו המאמצת של קלארק קנט.
* קוני נילסן – המלכה היפוליטה – מלכת אומת האמזונות ואמה של דיאנה.
* ג'יי. קיי. סימונס – ג'יימס גורדון – המפכ"ל של משטרת גות'אם סיטי ובן בריתו של באטמן.
* ריי פורטר – דארקסייד – דמות האנטגוניסט, הזומם להשתלט על כדור הארץ.
* קירן היינדס – סטפנוולף – שר צבא חוצני מכוכב הלכת אפוקוליפס, המחפש אחר חפצים המוחבאים בכדור הארץ. הדמות מתוארת כעייפה וזקנה, המחפשת דרכים לחמוק משירות אחיינה, דארקסייד.
* ג'ו מורטון – סיילאס סטון – אביו של סייבורג - חזר לתפקידו מהסרט "באטמן נגד סופרמן: שחר הצדק".<ref name="cbr.com"></ref>
* ניק מקינלס – ארס<ref name="ReferenceA">Colbert, Stephen M. [https://screenrant.com/justice-leagues-real-ares-actor-wasnt-credited-heres-happened/ "Justice League's REAL Ares Actor Wasn't Credited: Here's What Happened"]. Screen Rant</ref>
* אמבר הרד – מירה – בת זוגו של ארתור קורי / אקוומן<ref name="ReferenceB"></ref>
* ג'ארד לטו – הג'וקר – נבל-על לא שפוי ופסיכופת רצחני, אחד מאויביו הגדולים של באטמן. (קמע)
* בילי קרודופ – הנרי אלן – אביו של בארי אלן / הפלאש
* ג'וליאן לואיס ג'ונס – המלך אטלאן – שליט אטלנטיס
* ג'סי אייזנברג – לקס לות'ר – פושע מיליארדר שמרצה עונש מאסר במתקן הפסיכיאטרי ארקהם אסיילום. (קמע)
* ג'ו מנגנלו – סלייד וילסון / דת'סטרוק (קמע)
* רובין רייט – אנטיופה
* וילם דפו – נוידיס וולקו
* קירסי קלמונס – אייריס וסט<ref name="yahoo.com">Flint, Hannah. [https://www.yahoo.com/entertainment/kiersey-clemons-confirms-hasnt-recast-iris-west-flash-movie-123718819.html "Kiersey Clemons confirms she hasn't been recast as Iris West in 'The Flash' movie"]. Yahoo! Movies. Yahoo!</ref>
* זנג קאי – ריאן צ'וי / אטום – מדען וחוקר העובד לצידו של סיילאס סטון.<ref name="ReferenceC"></ref>
* קארן בריסון – אלינור סטון – אמו של סייבורג הנהרגת בתאונת דרכים.<ref name="movieweb.com"></ref>
* הארי לניקס – מזכיר ההגנה/הגנרל קלווין סוונוויק/הצייד ממאדים.<ref name="ReferenceD"></ref><ref name="cinemablend.com"></ref>

== הפקה ==
=== התסריט המקורי של סניידר/טריו ===
זאק סניידר, הבמאי

היקום הקולנועי של DC נבנה במהירות לקראת טרילוגיית סרטי ליגת הצדק. כפי שפירש סטיבן קולברט מאתר "Screen Rant", מבנה הזיכיון היה "הפוך" ליקום הקולנועי של מארוול: במקום סרטי סולו שהגיעו לשיאם בסרטי "הנוקמים" שחיברו בין כל הדמויות, בדי.סי. התמקדו בעיקר בסרטי קרוס-אובר עם סרטי סולו מזדמנים שעלילתם מתרחשת בנקודות זמן שונות.<ref></ref> סטפנוולף והפרדימונים תוכננו להיות הנבלים בסרט "יחידת המתאבדים", כשהם שולטים במכשפת באמצעות קופסאות האם,<ref></ref><ref></ref> בעוד דארקסייד נשמר כנבל ראשי לסרט "ליגת הצדק". לדברי סניידר, לפחות חלק מהסרט תוכנן לחקור את "סיוטיו" של ברוס ויין - עתיד פוסט אפוקליפטי בו סופרמן נמצא תחת שליטתו של דארקסייד. באטמן וסייבורג פועלים יחד כדי ליצור מכונת זמן שתשלח את הפלאש אחורה בזמן כדי להציל את לויס ולמנוע מסופרמן ליפול תחת שליטתו של דארקסייד. לפלאש שני יעדים אפשריים בזמן, שאחד מהם הוא הנאום מתוך הסרט "באטמן נגד סופרמן",<ref></ref><ref name="ReferenceE"></ref><ref></ref><ref></ref> גרסה זו של "ליגת הצדק" מעולם לא צולמה ולא היו בה שום קטעי צילום.<ref></ref> סניידר מתאר את התסריט המקורי של "ליגת הצדק" שנכתב עם כריס טריו כ"אפל" ו"מפחיד". על פי אמנות הקונספט, הסצנות בהן היו מעורבים אפוקליפס והאלים החדשים הושפעו מעבודותיו של ה. ר. גיגר (המעצב של קסנומורף)<ref></ref><ref></ref>.

"באטמן נגד סופרמן: שחר הצדק" נקטל על ידי המבקרים (עם דירוג של 28% באתר עגבניות רקובות<ref>[https://www.rottentomatoes.com/m/batman_v_superman_dawn_of_justice/ "Batman v Superman: Dawn of Justice (2016)"]. Rotten Tomatoes. Fandango Media</ref>), אף על פי שהצופים העניקו לסרט דירוג חם יותר (עם דירוג "B" באתר CinemaScore<ref>[http://deadline.com/2016/03/batman-v-superman-opening-weekend-box-office-records-1201726300/ Batman V Superman' Looks To Punch Out 'Hunger Games' For Best Pre-Summer Debut With $157M-$170M"]. Deadline Hollywood. Penske Media Corporation</ref>). ביקורות נפוצות על הסרט התרכזו בטון האפל שלו, חוסר ההומור והקצב האיטי. תגובה זו גרמה לאולפני האחים וורנר וסניידר להעריך מחדש את הסרטים העתידיים ובמיוחד את "יחידת המתאבדים", שצילומיו הושלמו ו"ליגת הצדק", שצילומיו טרם החלו. סניידר וטריו תמיד תכננו שהסרטים יהפכו בהדרגה ליותר קלים וחיוביים בנימה, אך התגובה ל"באטמן נגד סופרמן" גרמה להם לשכתב את "ליגת הצדק" כסרט קליל אפילו יותר מהמתוכנן.<ref name="ReferenceE" /><ref></ref> בפגישה הראשונה של הצלם פביאן וגנר עם סניידר, הוא אמר שהוא רוצה "להתרחק ממראה הניגודיות המסוגנן, הבלתי-רווי והגבוה מאוד של הסרטים האחרים בזיכיון."<ref>[https://www.kodak.com/US/en/motion/Blog/Blog_Post/?contentId=4295004623 "Kodak 35mm film supports the naturalistic look and VFX/CG creation of Warner Bros. Pictures' Justice League"]. Kodak.</ref> וורנר שכרו את ג'ון ברג וג'ף ג'ונס כדי לפקח על סרטי היקום, כאשר המשימה הראשונה שלהם הייתה לעזור בשכתובים של "ליגת הצדק" כדי להפוך את הסרט לאופטימי יותר.<ref></ref> בן אפלק נשכר לסייע בכתיבת התסריט מחדש ושימש גם כמפיק בפועל ב"ליגת הצדק", בעיקר כדי להבטיח המשכיות עם הסרט "באטמן", שהוא היה צפוי לככב בו ולביים באותה תקופה (אף שבהמשך נותר רק כמפיק הסרט ובסוף פרש לגמרי כדי לטפל בבעיות השתייה שלו).<ref></ref> ג'רמי איירונס, השחקן שגילם את אלפרד פניוורת' והיה מבקר קולני של "באטמן נגד סופרמן", אמר שהתסריט ל"גרסת סניידר" היה פשוט יותר, קטן יותר וליניארי מקודמו.<ref></ref> בגלל הכתיבה מחדש של "ליגת הצדק", סטפנווולף נחתך מ"יחידת המתאבדים" והוחלף בנבל אחר.<ref></ref><ref></ref> הצילומים נערכו באמצעות סרט 35 מ"מ<ref></ref> והושלמו בדצמבר 2016.<ref></ref> חודשים לאחר מכן, הוצגו גרסאות שונות מ"ליגת הצדק" של סניידר בפני בכירי אולפני האחים וורנר, בנוסף לחברים ומשפחתו של סניידר.<ref></ref> אף שהושג אורך הסרט הרצוי והושלמו צילומים סופיים, אם כי עבודת האפקטים לא הייתה שלמה ועיבוד השמע היה חלקי.<ref></ref><ref></ref><ref></ref> המלחין Junkie XL השלים את הפסקול שלו לסרט לפני שהוחלף על ידי דני אלפמן.<ref></ref> במהלך אירוע, סניידר אמר שיש לו מספר גרסאות למעשה שהושלמו ורק זקוקים ל"כמה עבודות אפקטים" כדי להשלים באמת, אך בסופו של דבר זה תלוי באחים וורנר אם להוציא אותן לאור.<ref></ref><ref></ref> התסריטאי מארק יוז, דיווח שהגרסה מוכנה ביותר מ-90%,<ref>Colbert, Stephen M. [https://screenrant.com/justice-league-snyder-cut-vfx-cost-complete-30-40-million/ "Justice League: The Snyder Cut Could Cost $30-40 Million to Complete"]. Screen Rant</ref> ואילו הטלגרף ציטט מומחה VFX שהעריך שהאולפנים יצטרכו להשקיע 30–40 מיליון דולר נוספים כדי לסיים את הסרט באמת. הגרסה המוגמרת ברובה של "ליגת הצדק" היא מה שמכונה בשם "גרסת סניידר"; ראש חטיבת וורנר מדיה, בוב גרינוולט, טען כי "הלוואי וסיום הסרט היה מסתכם ב-30 מיליון דולרים; המחיר הסופי יהיה גבוה בהרבה", לאחר שנשאל על התקציב המשוער ברשת.<ref></ref> על פי ההערכות הראשוניות אורכה של גרסת סניידר הוא 214 דקות (כשלוש וחצי שעות, שהופכים אותו לארוך ב-94 דקות מהגרסה הקולנועית שיצאה לאור).<ref></ref><ref></ref><ref name="telegraph.co.uk"></ref> עם זאת, במאי 2020, נחשף אורכה בפועל הוא 4 שעות (240 דקות), עם אופציה להארכה בידי צילומים נוספים (בעיקר של השחקן הנרי קאביל) והופעות אורח שלא היו קיימות בגרסה המקורית.

המסגרת הבסיסית של סיפור "ליגת הצדק" של סניידר נשמרה במידה רבה לזו שהוצגה גם בגרסה הקולנועית: וונדר וומן ובאטמן מחפשים את המטה-אנושיים האחרים, מקימים צוות, מחזירים לחיים את סופרמן ומנצחים את סטפנוולף בקרב סופי ברוסיה. עם זאת, עשרות סצנות נוספות, סיפורי רקע, מיתוסים, אלמנטים של פיתוח דמויות, דמויות חדשות והצצות לסרטים עתידיים נכללו ב"גרסת סניידר" אך לא בגרסה הקולנועית. היבט המסע בזמן של הטיוטה המקורית של סניידר וטריו נשמרת, אך בקנה מידה קטן יותר. בגרסה זו, סייבורג לא מצליח לעצור את הפלישה של דארקסייד ופלאש נוסע אחורה בזמן כדי לאפשר הזדמנות שנייה.<ref></ref>

בסרט הוקדש זמן רב יותר להכרת שלוש הדמויות הראשיות החדשות: פלאש, אקוומן וסייבורג.<ref>[https://screenrant.com/zack-snyder-cut-justice-league-changes/ "Justice League: Every Confirmed Change to Zack Snyder's Version"]. Screen Rant</ref> "גרסת סניידר" הציגה גם כמה דמויות משנה חדשות מתוך חוברות הקומיקס המקוריות, ביניהן: אנטגוניסט ליגת הצדק דארקסייד (בגילומו של ריי פורטר),<ref>[https://www.cbr.com/justice-league-darkseid-voice-snyder-cut/ "Justice League's Darkseid Teases Character Voice in Support of Snyder Cut"]. Comic Book Resources. Valnet Inc</ref> המענה הראשי דסאאד (בגילומו של פיטר גינס),<ref>Colbert, Stephen M. [https://screenrant.com/justice-league-snyder-cut-desaad-peter-guinness/ "Justice League: Zack Snyder's Cut Cast Darkseid's Servant Desaad"]. Screen Rant</ref><ref>Schmidt, JK. [https://comicbook.com/dc/2019/06/23/zack-snyder-reveals-desaad-role-justice-league-snyder-cut/ "Zack Snyder Reveals Desaad Had a Role in Justice League Snyder Cut"]. Comicbook.com</ref> המנטור והמאמן של אקווהמן נואדיס וולקו (בגילומו של וילם דפו),<ref>Eisenburg, Eric. [https://www.cinemablend.com/news/2463713/what-willem-dafoes-vulko-was-going-to-do-in-justice-league "What Willem Dafoe's Vulko Was Going To Do In Justice League"]. Cinema Blend</ref> המדען ריאן צ'וי (בגילומו של ריאן זנג),<ref name="ReferenceC"/> אמו של סייבורג אלינור סטון (בגילומה של קארן בריסון),<ref name="movieweb.com"/> אהובתו של בארי אלן, אייריס וסט (בגילומה של קיירי קלמונס),<ref name="yahoo.com"/> והצייד ממאדים (בגילומו של הארי לניקס).<ref name="ReferenceD"/><ref name="cinemablend.com"/> לדמויות משנה אחרות היה זמן מסך נוסף ותפקידים חשובים יותר ב"גרסת סניידר", כולל: לקס לות'ר (בגילומו של ג'סי אייזנברג), סיילאס סטון אביו של ויקטור (שגילם ג'ו מורטון),<ref name="cbr.com"/> הלוחמת האטלנטית מירה (בגילומה של אמבר הרד),<ref name="ReferenceB"/>לויס ליין (בגילומה של איימי אדמס),<ref name="syfy.com"/> והנבל של וונדר וומן, ארס (בגילומו של ניק מקינלס).<ref name="ReferenceA"/>

בכירי האחים וורנר שראו את הגרסה שלו ציינו כי סניידר עשה מאמצים משמעותיים להקל על הטון בעקבות הביקורת על "באטמן נגד סופרמן".<ref>Fritz, Ben (November 6, 2017). [https://www.wsj.com/articles/offbeat-super-heroes-take-on-batman-wonder-woman-1509997635 "The Quest to Save 'Justice League'"]. The Wall Street Journal. News Corp</ref> לאחר שחרורו של הסרט "אקוומן", בעוד שהסרט היה קל יותר מהטון הצפוי מתוך "גרסת סניידר", נאמר שדמותו של אקוומן עולה בקנה אחד עם תיאור הדמות לפי סניידר יותר מאשר בגרסה הקולנועית של וידון.<ref>Colbert, Stephen M. (December 30, 2018). [https://screenrant.com/aquaman-justice-league-snyder-cut-chances/ "How Aquaman Impacts the Chances for a Justice League Snyder Cut"]. Screen Rant</ref> למרות זאת, וורנר עדיין לא הייתה מרוצה מהתוצאות ודיווחים מתוך פנים ההפקה אמרו כי מקורות באחים וורנר ראו את הגרסה כ"בלתי ניתנת להשלמה".<ref>Goldberg, Matt (February 12, 2018). [http://collider.com/zack-snyder-fired-from-justice-league/ "Zack Snyder Was Reportedly Fired from 'Justice League'"]. Collider</ref> שני הטריילרים הראשונים ל"ליגת הצדק" השתמשו בקטעים מתוך "גרסת סניידר" לפני הגעתו של וידון,<ref>Hornshaw, Phil; Owen, Phil (February 16, 2018). [https://www.thewrap.com/scenes-from-justice-league-trailers-but-not-the-movie-itself/ "15 Scenes in the 'Justice League' Trailers That Were Not in the Finished Movie"]. TheWrap</ref><ref>Schmidt, JK (January 26, 2018). [https://comicbook.com/dc/2018/01/26/justice-league-film-trailer-comparison-video/ "'Justice League' Video Breakdown of What's Missing or Changed from First Trailer"]. Comicbook.com</ref> וזכו לביקורת מעורבת.<ref>Bishop, Bryan (July 23, 2016). [https://www.theverge.com/2016/7/23/12263436/justice-league-trailer-watch-comic-con-2016 "The first Justice League trailer is here, and it actually looks great"]. The Verge. Vox Media</ref><ref>Cabin, Chris (July 23, 2016). [http://collider.com/justice-league-trailer/ Justice League': First Trailer Reveals Zack Snyder's Anticipated DC Epic"]. Collider</ref><ref>Watercutter, Angela (March 27, 2017). [https://www.wired.com/2017/03/new-justice-league-trailer/ "The New Justice League Trailer Packs In Everything Wrong with DC's Dark Movie Universe"]. Wired. Condé Nast</ref><ref>Schwerdtfeger, Conner (March 31, 2017). [https://www.cinemablend.com/news/1642370/why-the-justice-league-trailer-has-us-concerned "Why The Justice League Trailer Has Us Concerned"]. Cinema Blend</ref> ניל דיילי, שפיקח על הקרנות המבחן, אמר שהקהל דירג את באטמן וסופרמן נמוך מאוד.<ref>Cotter, Padraig (January 18, 2019). [https://screenrant.com/justice-league-heroes-ranked-batman-superman/ "Batman & Superman Ranked Worst in Justice League Test Screenings"]. Screen Rant</ref> בתחילה וורנר מדיה הצהירו כי אין בכוונתם להוציא לאור גרסה חלופית של הסרט.<ref>Fritz, Ben (July 19, 2018). [https://www.wsj.com/articles/holy-directors-cut-batman-devoted-fans-demand-a-new-version-of-a-superhero-flop-1532011378 "Holy Director's Cut, Batman! 'Justice League' Fans Demand a New Version of a Superhero Flop"]. The Wall Street Journal. News Corp<</ref> רק שלוש שנים לאחר מכן יצאה הצהרה רשמית שהגרסה תצא לצפייה בשירות HBO Max בשנת 2021.

=== קמפיין ReleaseTheSnyderCut# ===
מיד לאחר שחרורו לאקרנים של "ליגת הצדק", המעריצים יצרו עצומה מקוונת לשחרור "גרסתו של סניידר" (Snyder Cut) שזכה ליותר ממאה ושמונים אלף חתימות.<ref>Burog, Vianne (March 29, 2019). [https://www.latintimes.com/zack-snyders-justice-league-cut-will-fans-ever-get-see-it-436945 "Zack Snyder's 'Justice League' Cut: Will Fans Ever Get To See It?"]. Latin Times. IBT Media</ref><ref>Boucher, Ashley (November 23, 2017). [https://www.thewrap.com/petition-for-zack-snyders-cut-of-justice-league-hits-100000-signatures/ 'Justice League' Do-Over? Petition for a Zack Snyder Cut Hits 100,000 Signatures]. TheWrap</ref><ref>Fritz, Ben (July 19, 2018). [https://www.wsj.com/articles/holy-directors-cut-batman-devoted-fans-demand-a-new-version-of-a-superhero-flop-1532011378 "Holy Director's Cut, Batman! 'Justice League' Fans Demand a New Version of a Superhero Flop"]. The Wall Street Journal. News Corp</ref> הקמפיין השתמש בתיוג ReleaseTheSnyderCut# במדיה החברתית,<ref>Harvilla, Rob (June 12, 2019). [https://www.theringer.com/movies/2019/6/12/18662603/release-zack-snyder-cut-justice-league-zack "Kneel Before Zack"]. The Ringer</ref><ref>Krishna, Rachael (January 16, 2018). [https://www.buzzfeednews.com/article/krishrach/all-you-need-to-know-about-the-fan-theory-that-theres-a "Zack Snyder Fans Are Asking Warner Bros. To #ReleaseTheSnyderCut Of 'Justice League'"]. BuzzFeed News. BuzzFeed</ref> והחל לפני שלמעריצים היה כל ידיעה כי קטע מסרט "ליגת הצדק" של סניידר קיים למעשה.<ref name="telegraph.co.uk"/><ref>Alexander, Julia (January 10, 2018). [https://www.polygon.com/2018/1/10/16873696/justice-league-zack-snyder-directors-cut-conspiracy-theory "DC Cinematic Universe's biggest conspiracy involves Zack Snyder and Justice League"]. Polygon. Vox Media</ref> הקמפיין הוצת מהתגובה מהביקורת כלפי הגרסה הקולנועית, בידיעה שסניידר השאיר את עבודות הבימוי והעבודה הסופית של הסרט בידי ג'וס וידון וההנחה שווידון יצר סרט נחות. הנסיבות הושוו למצב דומה עם הסרט "סופרמן 2" (1980). גם "ליגת הצדק" וגם "סופרמן 2" מציגים במאי שהוחלף, מסיבות שונות, לפני השלמת הסרט, מה שהביא לכך שהבמאי השני נכנס ועשה שינויים מהותיים בטון של כל סרט. אף על פי שהנימוק מאחורי עזיבתו של כל במאי שונה, ריצ'רד דונר הצליח להשלים את גרסתו של "סופרמן 2" בשנת 2006.<ref>Colbert, Stephen M. (July 8, 2018). [https://screenrant.com/justice-league-release-zack-snyder-cut-movement-explained/ "Justice League: The Snyder Cut Movement Explained"]. Screen Rant</ref> חלקם הניחו שגרסה חלופית של "ליגת הצדק" תופץ בדיסקים כמו בסרטים קודמים שביים סניידר שיצאו להפצה בדיסקים עם גרסאות מורחבות, וגרסאות אלו קיבלו ביקורות חיוביות יותר מהגרסאות שהוקרנו בקולנוע עם מגבלת זמן.<ref>Colbert, Stephen M. (July 3, 2018). [https://screenrant.com/justice-league-snyder-cut-release-warner-bros-distribution/ "Justice League: Everything Blocking The Release of Snyder's Cut"]. Screen Rant</ref><ref>Chitwood, Adam (November 28, 2017). [http://collider.com/justice-league-zack-snyder-directors-cut-wont-happen/ "'Justice League': In Defense of a Zack Snyder Cut—and Why It Probably Won't Happen"]. Collider</ref> כמה מחברי הצוות של "ליגת הצדק" הראו תמיכה בשחרור "גרסת סניידר", כולל השחקנים ג'ייסון מומואה,<ref name="digitalspy.com">Anderton, Joe (October 12, 2018). [https://www.digitalspy.com/movies/a25460829/aquaman-jason-momoa-obsessed-zack-snyder-justice-league-cut/ "Aquaman's Jason Momoa admits he's 'obsessed' with the Zack Snyder Justice League cut too"]. דיגיטל ספיי. Hearst Communications</ref> קירן היינדס<ref>Pierznik, Christopher (May 11, 2018). [https://medium.com/the-passion-of-christopher-pierznik-books-rhymes/the-brilliance-of-zack-snyders-dc-universe-6e650caaf6dc "The Brilliance of Zack Snyder's DC Universe"]. Medium</ref> וריי פישר,<ref>Rawden, Jessica (June 16, 2019). [https://www.cinemablend.com/news/2475089/justice-leagues-ray-fisher-would-absolutely-release-the-snyder-cut "Justice League's Ray Fisher Would 'Absolutely' Release The Snyder Cut"]. Cinema Blend</ref> וכן הצלם קליי אנוס,<ref>Dumaraog, Ana (March 4, 2019). [https://screenrant.com/justice-league-snyder-cut-clay-enos-reaction/ "Justice League: What Happened to Snyder's Cut a 'Terrible Wrong,' Says Crew Member"]. Screen Rant</ref> ג'יי אוליבה,<ref>Drum, Nicole (July 8, 2018). [https://comicbook.com/dc/2018/07/07/justice-league-snyder-cut-storyboard-artist-jay-oliva-clarificat/ "'Justice League' Storyboard Artist Clarifies Rumors of Finished Snyder Cut"]. Comicbook.com</ref> הצלם פביאן וגנר,<ref>Couch, Aaron (November 21, 2017). [https://www.hollywoodreporter.com/heat-vision/justice-league-cinematographer-hopes-a-directors-cut-1060773 ",Justice League' Cinematographer Hopes for a Director's Cut]. The Hollywood Reporter. Valence Media</ref> כפיל הפעלולים של בן אפלק ריצ'רד סטרון.<ref>Stauffer, Derek (November 21, 2017). [https://screenrant.com/justice-league-snyder-directors-cut/ "Justice League: Batfleck Stunt Double Wants Snyder's Original Cut"]. Screen Rant</ref> כמו גם דמויות אחרות בענף הקולנוע והקומיקס שאינן קשורות לליגת הצדק תמכו גם בהוצאת "Snyder Cut" כולל הקולנוען קווין סמית',<ref>Dumaraog, Ana (January 30, 2019). [https://screenrant.com/justice-league-snyder-cut-kevin-smith/ "Kevin Smith Wants Warner Bros. to Release the Snyder Cut"]. Screen Rant</ref> מפיק הטלוויזיה סטיבן ד. נייט,<ref>Agar, Chris (March 21, 2018). [https://screenrant.com/zack-snyder-justice-league-cut-support-deknight/ "Pacific Rim 2 Director Supports Justice League's Snyder Cut"]. Screen Rant</ref> וסופרי הקומיקס רוב ליפלד.,<ref>Dolloff, Matt (November 25, 2017). [https://screenrant.com/rob-liefeld-zack-snyder-cut-justice-league/ "Rob Liefeld Also Wants a Zack Snyder Cut of Justice League"]. Screen Rant</ref> רוברט קירקמן<ref>Moore, Meagan (September 25, 2019). [https://www.cbr.com/walking-dead-robert-kirkman-release-the-snyder-cut-supporter/ "The Walking Dead's Creator is a #ReleasetheSnyderCut Supporter"]. Comic Book Resources. Valnet Inc</ref> וג'רי אורדווי.<ref>Atkinson, John (July 3, 2019). [https://screenrant.com/justice-league-snyder-cut-jerry-ordway/ "Death of Superman Co-Writer Thinks WB Should Release the Snyder Cut"]. Screen Rant</ref> במלאת שנתיים לגרסה הקולנועית, כמה מחברי הצוות הראו תמיכה במדיה חברתית בהוצאת "Snyder Cut".<ref>Yang, Rachel (November 17, 2019). [https://ew.com/movies/2019/11/17/gal-gadot-ben-affleck-release-zack-snyder-cut-justice-league/ "Gal Gadot and Ben Affleck join calls to 'release the Snyder cut' of Justice League"]. Entertainment Weekly. Meredith Corporation</ref><ref>Tassi, Paul (November 17, 2019). [https://www.forbes.com/sites/paultassi/2019/11/17/release-the-snyder-cut-justice-league-movement-may-bear-fruit-with-support-from-snyder-affleck-gadot/ "'Release The Snyder Cut' Justice League Movement May Bear Fruit With Support From Snyder, Affleck, Gadot"]. Forbes</ref><ref>Couch, Aaron (November 17, 2019). [https://www.hollywoodreporter.com/heat-vision/snyder-cut-ben-affleck-gal-gadot-call-new-justice-league-release-1255582 "'Justice League': Zack Snyder, Ben Affleck and Gal Gadot Call for Release of Fabled 'Snyder Cut'"]. The Hollywood Reporter. Valence Media</ref>

פעילי הקמפיין עסקו במעשי אקטיביזם כדי לקדם את מטרתם. בהנחה שהנהגת התאגידים היא מה שמונע את שחרורו של "Snyder Cut", המעריצים פנו ישירות לדמויות חדשות שקשורות לאולפני האחים וורנר לדרוש את שחרורו. ביוני 2018 פנו המעריצים למנהלים בחברת AT&T בעקבות מיזוג בין החברה לוורנר;<ref></ref> ביוני 2019 הם פנו למנכ"לית וורנר החדשה, אן סרנוף, שהחליפה את קווין צוג'יהרה לאחר התפטרותו,<ref>Cavana, Michael (June 26, 2019). [https://www.washingtonpost.com/arts-entertainment/2019/06/26/more-than-year-later-justice-league-fans-are-ramping-up-demands-releasethesnydercut/ "More than a year later, 'Justice League' fans are ramping up demands to #ReleaseTheSnyderCut"]. The Washington Post. Nash Holdings</ref> ושוב בחודש שלאחר מכן במסע כתיבה המוני וביולי 2019 הם יצרו קשר עם WarnerMedia בעקבות ההכרזה על שירות הסטרימינג החדש שלה HBO Max.<ref></ref> לקראת הקומיק-קון בשנת 2019, מעריץ השיק קמפיין מימון המונים כאשר מחצית מהכספים נועדו לקמפיין פרסום הכולל שלטי חוצות ומודעה המקדמת את "גרסת סניידר", כשהחצי השני ייתרם לקרן האמריקאית למניעת התאבדות (AFSP).<ref>Hood, Cooper (May 25, 2019). [https://screenrant.com/justice-league-snyder-cut-fans-sdcc-campaign-suicide-prevention/ "Snyder Cut Fans Start GoFundMe for Comic-Con & Suicide Prevention"]. Screen Rant</ref><ref>Sharf, Zack (July 18, 2019). [https://www.indiewire.com/2019/07/release-snyder-cut-billboards-san-diego-comic-con-photos-1202158171/ "#ReleaseTheSnyderCut Billboards Invade San Diego Ahead of Comic-Con Weekend"]. IndieWire. Penske Media Corporation</ref> לקמפיין דומה שנערך בקומיק-קון של ניו יורק ב–2019, רכשו הפעילים שטחי מודעות בשני שלטי חוצות מעל טיימס סקוור ובה ציטוטים של אנשי הצוות.<ref></ref> החל מאוקטובר 2019 גויסו עבור הקמפיין יותר מ־110,000 דולר עבור ה-AFSP.<ref></ref> המאמצים זכו לשבחים מסניידר עצמו<ref></ref> ומ-AFSP.<ref>Doyle, Mick (October 11, 2019). [https://afsp.org/we-can-be-heroes-superhero-fans-take-up-the-fight-for-suicide-prevention/ "We Can Be Heroes: Superhero Fans Take Up the Fight for Suicide Prevention"] . American Foundation for Suicide Prevention</ref>

===צילומים===
בספטמבר 2020 נודע כי זאק סניידר מתעתד לערוך צילומי השלמה בהשתתפות בן אפלק, ג'ארד לטו, אמבר הרד, ג'ו מנגנלו, גל גדות, הנרי קאוויל וריי פישר, למספר סצנות שצולמו החל מ-6 באוקטובר 2020.

== שינויים משמעותיים לעומת הגרסה הקולנועית ==
להלן סקירה של הבדלים עיקריים בין "גרסת סניידר" והגרסה הקולנועית של "ליגת הצדק". זו אינה רשימה ממצה ודווח על עשרות שינויים גדולים ומינוריים אחרים.<ref name="screenrant.com"/><ref>Mithaiwala, Mansoor (April 15, 2018). [https://screenrant.com/zack-snyder-justice-league-knightmare-plan/ "What Was Zack Snyder's FULL Plan For the Knightmare Scenes?"]. Screen Rant</ref><ref>Friedman, Nicholas (June 15, 2018). [https://www.cbr.com/batman-v-superman-real-doomsday-snyder/ "Batman v Superman: Zack Snyder Says 'Real' Doomsday Is Still Out There"]. Comic Book Resources. Valnet Inc</ref><ref>Dornbush, Jonathon (January 13, 2016). [https://ew.com/article/2016/01/13/zack-snyder-doomsday-justice-league/ "Doomsday's mythology ... to be explored in Justice League says Zack Snyder"]. Entertainment Weekly. Meredith Corporation</ref><ref name="Ashurst, Sam 2019">Ashurst, Sam (June 14, 2019). [https://www.yahoo.com/entertainment/heres-what-the-real-justice-league-snyder-cut-would-feature-124109882.html "The Snyder Cut: What was Zack Snyder's original vision for 'Justice League'?"]. Yahoo! Movies. Yahoo!</ref><ref name="Leadbeater, Alex 2017">Leadbeater, Alex (November 17, 2017). [https://screenrant.com/justice-league-movie-reshoot-changes-explained-snyder-whedon/ "Justice League Reshoots: Every Change Whedon Made To Snyder's Film"]. Screen Rant</ref><ref name="Ashurst, Sam 2017">Ashurst, Sam (November 20, 2017). [https://www.digitalspy.com/movies/a843529/justice-league-zack-snyder-cut/ "What Zack Snyder's Justice League would have been like – everything that was cut and added"]. דיגיטל ספיי</ref><ref name="Dyce, Andrew 2017">Dyce, Andrew (December 3, 2017). [https://screenrant.com/justice-league-movie-original-ending-darkseid/ "Justice League's Original Ending Would've Saved The Film"]. Screen Rant</ref><ref name="Colbert, Stephen M. 2019">Colbert, Stephen M. (June 14, 2019). [https://screenrant.com/justice-league-2-zack-snyder-original-plan-story/ "Justice League 2 Was Supposed To Release Today: Here's What The Story Was"]. Screen Rant. Valnet, Inc</ref>
* דמויות הוסרו או קיבלו זמן מסך מופחת: בגרסה הקולנועית הוסרו לחלוטין לפחות עשר דמויות של קומיקס מהתסריט המקורי של סניידר, בין היתר. "Snyder Cut" כלל סצנה קצרה בה פלאש הציל את אייריס וסט מתאונת דרכים.<ref name="Colbert, Stephen M. 2018">Colbert, Stephen M. (November 17, 2018). [https://screenrant.com/zack-snyder-cut-justice-league-changes/ "Justice League: Every Confirmed Change to Zack Snyder's Version"]. Screen Rant</ref> ריאן צ'וי / אטום הופיע כמדען במעבדות סטאר שעבד עם סיילאס סטון.<ref>Dyce, Andrew (September 17, 2018). [https://screenrant.com/justice-league-movie-atom-ryan-choi-cameo/ "Zack Snyder Confirms Atom Was In His Justice League"]. Screen Rant</ref> אמו של סייבורג אלינור סטון הופיעה בכמה סצנות פלאשבק. המנטור של אקוומן נואדיס וולקו הופיע בסצנה תת-מימית ובסצנה חתוכה לאחר הכתוביות.<ref>Eisenburg, Eric (December 18, 2018). [https://www.cinemablend.com/news/2463713/what-willem-dafoes-vulko-was-going-to-do-in-justice-league "What Willem Dafoe's Vulko Was Going To Do In Justice League"]. Cinema Blend</ref> סצנה שלאחר הכתוביות צולמה עם קילווג ותומאר-ריי בביקור בבית האגם של ברוס ויין, במה שמהווה הצצה לחיל הפקחים הירוקים, או Green Lantern שנועד להצטרף לליגת הצדק בסרטים עתידיים.<ref>Matadeen, Renaldo (November 25, 2017). [https://www.cbr.com/green-lantern-kilowog-tomar-re-cameo/ "Key Green Lanterns Rumored to Have Appeared in Early Justice League Cut"]. Comic Book Resources. Valnet Inc</ref> אך לא הופיעה גם בגרסת סניידר. לדברי הבמאי ""צילמנו גרסה של הסצנה הזו עם גרין לנטרן, אבל האולפנים באמת נלחמו בי ואמרו, 'אנחנו ממש לא רוצים שתעשה גרין לנטרן', אז עשיתי איתם עסקה והם נתנו לי לעשות את זה [במקום זאת]." והסצנה הוחלפה בהופעה של הצייד ממאדים. אנטגוניסט ליגת הצדק דארקסייד הופיע בשתי סצנות לפחות.<ref name="Dyce, Andrew 2017"/> חסידו של דארקסייד בספרי הקומיקס Desaad שיחק תפקיד משני.<ref>Schmidt, JK (June 23, 2019). [https://comicbook.com/dc/2019/06/23/zack-snyder-reveals-desaad-role-justice-league-snyder-cut/ "Zack Snyder Reveals Desaad Had a Role in Justice League Snyder Cut"]. Comicbook.com</ref><ref>Burlingame, Russ (February 23, 2018). [https://comicbook.com/dc/2018/02/23/justice-league-concept-art-reveals-design-for-apokolips-priests/ "'Justice League' Concept Art Reveals Design For Apokolips Priests"]. Comicbook.com</ref> דמותו של הארי לניקס קלווין סוונוויק מ"איש הפלדה" ו"באטמן נגד סופרמן" תוכננה להופיע בסצנה שבה הוא נחשף בתור הצייד ממאדים לאורך כל הדרך.<ref>Chapman, Tom (October 5, 2019). [https://www.cbr.com/justice-league-zack-snyder-martian-manhunter/ "Zack Snyder Says Martian Manhunter Was In Justice League Theatrical Release"]. Comic Book Resources. Valnet Inc</ref><ref>Carbone, Gina (October 5, 2019). [https://www.cinemablend.com/news/2481653/zack-snyder-confirms-the-major-martian-manhunter-reveal-planned-for-justice-league "Zack Snyder Confirms The Major Martian Manhunter Reveal He Planned For Justice League"]. Cinema Blend</ref> בעוד שהגרסה הקולנועית שומרת על קופסאות האם כמכשיר עלילה<sup>דרושה הבהרה</sup>, "Snyder Cut" כלל את הפרט שהכיל את אמו של סטפנוולף בפועל, ששמה הגרה - הדמיון מחדש<sup>דרושה הבהרה</sup> של הגרה, אחותו החורגת של סטפנוולף מהקומיקס. דמויות המשנה סיילאס סטון, לקס לות'ור, לויס ליין, מירה, ארס, זאוס ואנטיופה הופיעו בסצנות מרובות שנחתכו או צומצמו, אך עדיין מופיעות בגרסה הקולנועית. מארק מק'קלור, השחקן שגילם את ג'ימי אולסן בסרטי הסופרמן של כריסטופר ריב, גילם את שומר הראש של לויס ליין לאורך כל "גרסת סניידר", אך רק מופיע בהופעת קמע בגרסה הקולנועית.<ref>Burlingame, Russ (June 19, 2018). [https://comicbook.com/dc/2018/06/19/-superman-the-movie-actor-details-his-cut-cameo-from-justice-lea/ Superman: The Movie Actor Details His Cut Cameo from 'Justice League']. ComicBook.com</ref> לבמאי זאק סניידר הייתה הופעה כאורח בבית קפה.<ref>Dolloff, Matt (November 24, 2017). [https://screenrant.com/justice-league-zack-snyder-cameo/ "Zack Snyder's Justice League Cameo Revealed"]. Screen Rant</ref> השחקן סם בנג'מין אמר שצילם סצנות באורך 20–30 דקות עבור עלילת משנה צבאית שנחתכה מהגרסה לקולנוע.<ref>Evans, Nick (October 9, 2018). [https://www.cinemablend.com/news/2459131/sam-benjamins-gives-details-about-justice-league-role-getting-cut-when-zack-snyder-left "Sam Benjamin Gives Details About Justice League Role Getting Cut When Zack Snyder Left"]. Cinema Blend</ref>
* סיפורי רקע נוספים לפלאש, אקוומן וסייבורג: הוסרו כמה סצנות המציגות וחוקרות את המיתולוגיות של שלוש הדמויות החדשות - פלאש, אקוומן וסייבורג. ב"גרסת סניידר", פלאש למד בקצרה כיצד לנסוע בזמן<ref>Hood, Cooper (June 17, 2019). [https://screenrant.com/justice-league-zack-snyder-ending-flash-time-travel/ "Justice League: Zack Snyder Confirms Flash Saved The League With Time Travel"]. Screen Rant</ref> ומערכת היחסים שלו עם ברוס ויין התבססה כ"בין מישהו נאיבי ונרגש לבין מישהו מנוסה וקופץ."<ref>McMillan, Graeme (November 6, 2016). [https://www.hollywoodreporter.com/heat-vision/justice-league-flash-batman-will-share-a-fascinating-relationship-945352 "'Justice League': The Flash and Batman Will Have a "Fascinating Relationship"]. The Hollywood Reporter. Valence Media</ref> סייבורג תואר כ"לב" הסרט והתסריט המקורי כלל סצנות נוספות מסיפור המוצא שלו, כיצד למד להשתמש ביכולותיו, להתחבר לשיפורים הקיברנטיים שלו וכיצד נקרע לשניים על ידי סטפנוולף.<ref name="Ashurst, Sam 2019"/><ref name="Colbert, Stephen M. 2019"/><ref>Colbert, Stephen M. (November 17, 2018). [https://screenrant.com/zack-snyder-cut-justice-league-changes/ "Justice League: Every Confirmed Change to Zack Snyder's Version"]. Screen Rant</ref><ref>Erao, Matthew (November 17, 2017). [https://screenrant.com/justice-league-deleted-scenes-cyborg-flashback/ "Justice League's Deleted Scenes Include Cyborg Flashback"]. Screen Rant</ref><ref>Colbert, Stephen M. (June 20, 2019). [https://screenrant.com/justice-league-cyborg-role-zack-snyder-cut-explained/ "Justice League: Cyborg's Original Role In Zack Snyder's Cut Explained"]. Screen Rant</ref><ref>Rougeau, Michael (November 17, 2017). [https://www.gamespot.com/articles/stars-dish-on-justice-league-movies-deleted-scenes/1100-6455039/ "Stars Dish On Justice League Movie's Deleted Scenes"]. GameSpot. CBS Interactive</ref> לאקוומן היו סצנות נוספות שחקרו את סיפור הרקע שלו כולל סצנה המקשרת ישירות לסרט "אקוומן".<ref>Holmes, Adam (December 2018). [https://www.cinemablend.com/news/2462699/jason-momoa-reveals-aquamans-justice-league-ending-from-the-snyder-cut "Jason Momoa Reveals Aquaman's Justice League Ending From The Snyder Cut"]. Cinema Blend</ref><ref>Bacon, Thomas (December 17, 2018). [https://screenrant.com/justice-league-aquaman-snyder-cut-differences/ "How Aquaman Was Different In The Snyder Cut of Justice League"]. Screen Rant</ref> אף על פי שהוא תמך בשחרור הגרסה,<ref name="digitalspy.com"/> ג'ייסון מומואה הגן על הסרת הסצנות הללו וקבע: "לא היה שום צורך בזה כי אתה הולך לראות את זה ב"אקוומן". זה לא סרט אקוומן, זה סרט ליגת הצדק.<ref>Hibberd, James (November 20, 2017). [https://ew.com/movies/2017/11/20/jason-momoa-defends-justice-league/ "Jason Momoa defends Justice League from critics"]. Entertainment Weekly. Meredith Corporation</ref>
* שינויים בסופרמן: רוב סצנות סופרמן של הנרי קאוויל צולמו מחדש על ידי וידון. הצילומים מחדש של קאוויל נקבעו סביב הפקת "משימה בלתי אפשרית: התרסקות" של פראמאונט, סרט שבו הוא היה מחויב בחוזה לשמור על שפמו. וורנר החליטו להסיר את שפמו באופן דיגיטלי, אך תחת לוח זמנים צפוף, זה הביא למוצר מוגמר מסורבל למראה. כמעט כל הסצנות של סופרמן לאורך כל הסרט כוללות התערבות CGI, מה שמרמז שכולם צולמו מחדש.<ref name="Leadbeater, Alex 2017"/><ref name="Ashurst, Sam 2017"/><ref name="Colbert, Stephen M. 2018"/> בעקבות סופרמן הצעיר שהוצג ב"איש פלדה" והסופרמן המסוכסך שהוצג בסרט "באטמן נגד סופרמן", גרסתו של סופרמן שהופיעה ב"גרסת סניידר" תוארה כהשלמת קשת הסיפור שלו והפיכתו לסופרמן "האמיתי" כפי שתואר בקומיקס, לאחר שנולד מחדש.<ref>Dyce, Andrew (February 14, 2018). [https://screenrant.com/justice-league-snyder-version-superman/ "Justice League: Snyder's Version Was The 'True' Superman"]. Screen Rant</ref> התנהגותו של סופרמן בסוף "Snyder Cut" תוארה על ידי אמן התכנון ג'יי אוליבה כ"לא נגועה".<ref>Dumaraog, Ana (October 1, 2018). [https://screenrant.com/zack-snyder-superman-original-plan-justice-league-details/ "Superman Was 'Unhinged' in Snyder's Ending, Says Justice League Artist"]. Screen Rant</ref>
* פלאשבק לפלישה הראשונה לכדור הארץ: סצנת הפלאשבק הממחישה את הפלישה הראשונה של סטפנוולף לכדור הארץ נגד האלים האולימפיים הישנים, האמזונות, האטלנטיים, חיל הפקחים הירוקים ובני האדם שונתה לקראת שחרור הגרסה הקולנועית. "Snyder Cut" היה ארוך יותר, כלל גרסה צעירה יותר של דארקסייד בשם אוקסאס במקום סטפנוולף, קרב בין ארס ודארקסייד, קטעים נוספים של הפקח הירוק יאלאן גור, וכלל שיח מרוב הדמויות הללו שהוסרו כליל מהגרסה שהוצגה בקולנוע.<ref name="Ashurst, Sam 2019"/><ref name="Ashurst, Sam 2017"/><ref>Hood, Cooper (April 15, 2019). [https://screenrant.com/justice-league-darkseid-ares-fight-confirmed/ "Justice League Actor Confirms Cut Darkseid vs Ares Battle"]. Screen Rant</ref> כשסטפנוולף מכה את האדמה בגרזן, הוא יוצר סמל אדום זוהר. בסרט "Snyder Cut" הוסבר שזה ייצוג של משוואת האנטי-חיים, אך בגרסה הקולנועית מעולם לא התייחסו למשמעות הסמל.<ref>Colbert, Stephen M. (June 14, 2019). [https://screenrant.com/justice-league-2-zack-snyder-original-plan-story/ "Justice League 2 Was Supposed To Release Today: Here's What The Story Was"]. Screen Rant. Valnet, Inc<</ref>
* קרב אחרון ברוסיה: הקרב האחרון בין ליגת הצדק לצבא חברי הפרדימונים של סטפנוולף הוחלש ברובו. וידון הוסיף את צבע הגוון האדמדם, המבנים דמויי השורש הצומחים מהאדמה, עיצוב מחדש של בסיס הפעולות של סטפנוולף בתוך מגדל הקירור, והמשפחה הרוסית שפלאש מציל. באטמן שיחק תפקיד גדול יותר בפעולה בסרט "Snyder Cut".<ref>Colbert, Stephen M. (November 17, 2018). [https://screenrant.com/zack-snyder-cut-justice-league-changes/ "Justice League: Every Confirmed Change to Zack Snyder's Version"]. Screen Rant<</ref> בגרסה הקולנועית, סטפנווולף חשש מליגת הצדק שיגרמו לפרדימונים שלו לתקוף מכיוון שהם נמשכים לריח הפחד - מכשיר עלילה שווידון הציג הן בסצנה זו והן בסצנת הפתיחה עם באטמן והפורץ.<ref name="Ashurst, Sam 2017"/><ref>Jussim, Matthew (2017). [https://www.mensjournal.com/health-fitness/interview-actor-holt-mccallany-getting-beat-batman-justice-league-and-season-2 "Interview: Actor Holt McCallany on Getting Beat up by Batman in 'Justice League,' and Season 2 of 'Mindhunter']. Men's Journal. American Media, Inc.<</ref> בסרט "Snyder Cut", וונדר וומן עורפת את ראשו של סטפנוולף לפני שהוא מצליח להימלט דרך פצצת הצינור כשבצד השני של הצינור ניצב דארקסייד, שתוכנן להופיע בסרט המשך.<ref name="Dyce, Andrew 2017"/>

==פסקול==

Junkie XL (הידוע כטום הולקנבורג) הלחין את הפסקול לסרט; הוא היה אמור להלחין גם את הפסקול לסרט הקולנוע ליגת הצדק, אך לאחר עזיבתו של סניידר והגעתו של ג'וס וידון הוא הוחלף על ידי דני אלפמן. רצועת הפסקול הראשונה שהוא הלחין מתוך הפסקול לגרסת סניידר נחשפה ב-17 בפברואר 2021 ונקראת "הצוות במלחמת הכוח" ("The Crew at Warpower").

לאחר ש-HBO Max הכריזו על שחרור גרסת סניידר, הולקונבורג נשכר מחדש להלחין את הפסקול לסרט ולדבריו אורך הפסקול הוא 4 שעות ו-20 דקות.<ref></ref> גרסת כיסוי לשיר הללויה מאת לאונרד כהן בביצוע אליסון קרואו ינוגן בכתוביות הסיום של הסרט, כמחווה לאוטום סניידר, בתו המנוחה של סניידר. ב-6 במרץ 2021 הולקנבורג חשף שפסקול הסרט מכיל 54 רצועות באורך כולל של 4 שעות.

=== רשימת הרצועות ===
<div class="mw-content-ltr">
# Song to the Siren – Rose Betts
# A Hunter Gathers
# Migratory
# Things Fall Apart
# Wonder Woman Defending / And What Rough Beast
# World Ending Fire
# Middle Mass
# Long Division
# No Paradise, No Fall
# The Center Will Not Hold, Twenty Centuries of Stony Sleep
# As Above, So Below
# No Dog, No Master
# Take This Kingdom by Force
# A Splinter from the Thorn That Pricked You
# Cyborg Becoming / Human All Too Human
# The Path Chooses You
# Aquaman Returning / Carry Your Own Water
# The Provenance of Something Gathered
# We Do This Together
# The Will to Power
# Smoke Become Fire
# I Teach You, the Overman
# A Glimmer at the Door of the Living
# How We Achieve Ourselves
# The Sun Forever Rising
# Underworld
# Superman Rising, Pt. 1 / A Book of Hours
# Beyond Good and Evil
# Monument Builder
# Monument Destroyer
# Urgrund
# So Begins the End
# The House of Belonging
# Earthling
# Flight Is Our Nature
# Indivisible
# And the Lion-Earth Did Roar, Pt. 1
# And the Lion-Earth Did Roar, Pt. 2
# Superman Rising, Pt. 2 / Immovable
# At the Speed of Force
# My Broken Boy
# That Terrible Strength
# An Eternal Reoccurrence of Change
# We Slay Ourselves
# Your Own House Turned to Ashes
# All of You Undisturbed Cities
# The Art of Preserving Fire
# The Crew at Warpower
# The Foundation Theme (from Zack Snyder’s Justice League)
# Batman, a Duty to Fight / To See
# Batman, an Invocation to Heal / To Be Seen
# Wonder Woman, a Call to Stand / A World Awakened
# Flash, The Space to Win / Our Legacy Is Now
# Hallelujah – Allison Crowe
</div>

==הפצה==
===הזרמה===
ב-20 במאי 2020 במהלך צפייה משותפת בסרט "איש הפלדה", הודיע זאק סניידר כי הגרסה שלו לסרט תצא בשירות HBO Max בשנת 2021. הכרזה שאושרה בהמשך על ידי וורנר מדיה ואולפני האחים וורנר עצמם.

במהלך דיון עם מעריצים, סניידר אישר כי WarnerMedia ו-HBO Max עובדים על תוכניות הפצה אחרות לקיצוץ בשווקים בינלאומיים שבהם HBO Max אינו זמין. כך יהיה זמין באירופה ובסקנדינביה דרך HBO Europ ו-HBO Nordic. בישראל, בה HOT, פרטנר tv ו-Yes הטלוויזיה בלוויין יעלו את הסרט לצפייה מה-19 במרץ 2020, כאשר הסרט הפך לסרט הגדול הראשון שמופץ בישראל לאחר פרוץ מגפת הקורונה. ברוסיה הסרט יופץ ב-18 במרץ 2021 במקביל לעלייתו ב-HBO Max בשירות KinoPoisk ובשירותי סטרימינג דומים בעשרות מדינות בעולם, בעיקר בשירותי HBO במדינות נבחרות באירופה וכן בשירות HBO Go במדינות אסיה נבחרות. באמריקה הלטינית, הסרט יוקרן בבלעדיות ב-HBO Max כאשר השירות יושק באזור מאוחר יותר ביוני 2021. בניו זילנד הסרט יוקרן בבכורה בשירות הזרמת המדיה "ניאון" מבית Sky.

מאוחר יותר הודיעה WarnerMedia כי ליגת הצדק של זאק סניידר תהיה זמינה לצפייה ברחבי העולם לצד ארצות הברית ב-18 במרץ 2021 (למעט סין ויפן). הסרט יהיה זמין באמצעות מספר אפשרויות וידאו לפי דרישה, שירותי סטרימינג שונים בנוסף ל-HBO ו-HBO Go. בצרפת, DC Comics France הודיעה לראשונה על שחרורו לצפייה ב-22 באפריל 2021, אך מאוחר יותר הצהירה כי הסרט יהיה זמין ביום תאריך השחרור העולמי שלו, אם כי טרם הועברה שיטת ההפצה. הסרט ישוחרר בהודו ב-BookMyShow Stream, יחד עם שחרורו גם בפלטפורמות אחרות כמו Google Play Movies במדינה.

סניידר הביע את התעניינותו בהקרנת סרטו בבתי הקולנוע של IMAX בשווקים ברגע שהרשויות ישתלטו על מגפת הקורונה. סניידר אמר כי לגרסה הקולנועית, הוא הוסיף הפסקה בת 10 דקות באמצע הסרט בשביל הפסקה. למהדורה הדיגיטלית חשף סניידר כי הסרט יחולק לשישה פרקים, החל בפרק 1 "אל תסמוך על זה, באטמן", פרק 2 "עידן הגיבורים", פרק 3 "אמא אהובה, בן אהוב", פרק 4 "שינוי מכונה", פרק 5 "כל סוסי המלך" ופרק 6 "משהו אפל יותר", אך לא מדובר בחלוקה לפרקים נפרדים, אלא פרקים כחלק מהסרט באורך 4 שעות. בנוסף, דווח על שחרור Blu-ray ו-DVD אפשרי, בעוד שהסרט צולם ויועלה ביחס רוחב-רוחב של 1.33:1 לצד 1.43:1 למסכי איימקס. הסרט יהיה זמין גם להזרמה באיכות 4K, HDR (גם ב-HDR10 וגם ב-Dolby Vision) וב-Dolby Atmos בשירות HBO Max. יצאה גם גרסת שחור-לבן של הסרט בשם Justice Is Grey.

בעוד שהגרסה תוכננת במקור לצאת כמיני-סדרה בת ארבעה פרקים בנוסף לסרט יחיד, סניידר אמר ב-Vero בינואר 2021 כי הגרסה תשוחרר כסרט באורך מלא. מאוחר יותר אישרה זאת WarnerMedia בהודעה לעיתונות, שתיארה את ליגת הצדק של זאק סניידר כ"סרט עלילתי מקורי מבית HBO מקס באורך מלא". הסרט הוקדש לזכרה של אוטום סניידר, בתו המנוחה של זאק.

ב-8 במרץ 2021, עשרה ימים לפני המועד המתוכנן, HBO Max שחררה בטעות את הסרט לכמה מנויים שניסו לצפות בסרט "טום וג'רי". בסופו של דבר הטעות תוקנה בתוך שעה.<ref></ref>

===שיווק===
לצד ההכרזה על "ליגת הצדק של זאק סניידר", שחררה HBO כרזות המתארות את ששת חברי ליגת הצדק. למרות שכרזות אלו שימשו בעבר לקמפיין השיווקי של הגרסה הקולנועית, הפעם הן הופיעו בצבעי שחור-לבן והדגישו את שמו של סניידר. כריס אגאר מ-Screen Rant כינה את השימוש בכך ניגוד גמור מהכרזות הצבעוניות של ליגת הצדק, בהחלטה מכוונת שנועדה להפריד בין שתי הגרסאות של הסרט. ב-18 ביוני 2020 שוחרר טיזר ראשון המראה את וונדר וומן נכנסת למערה כשקולו של ג'סי אייזנברג כלקס לות'ור נשמע ברקע בעודה מביטה בתחריט של דארקסייד.

טריילר רשמי ראשון הוצג במהלך אירוע DC FanDome ב־22 באוגוסט 2020 ונודע שאורך הסרט הוא 4 שעות. בספטמבר 2020 נחשף גם קטע מתוך פסקול הסרט שהלחין Junkie XL. בינואר ובפברואר 2021 נחשפו תמונות מהסרט וב־14 בפברואר יצא גם קדימון רשמי מלא.

==תגובות==
לאחר ההכרזה על שחרור "ליגת הצדק: גרסת סניידר" מעריצים רבים הביעו את התלהבותם ברשתות החברתיות עם ההאשטאג #ReleleasheSnyderCut ששימש את הקמפיין. כמה ממעריציו של סניידר העלו קטעי וידאו שלהם הורסים את עותקי ה-DVD והבלו-ריי של הגרסה הקולנועית. אנשי תעשייה רבים, כמו גם חברי צוות, הביעו את תודתם למעריצים שתמכו בשחרור גרסתו של סניידר. עם זאת, כמה עיתונאים הביעו חשש מכך שחברת WarnerMedia מודה דווקא למעריצים שעסקו בצורות הטרדה הטרלה, התקשורת חששה שהדבר יהווה תקדים שלילי. ברם, מנכ"ל HBO מקס, טוני גונקלבס, חזר על תשוקת המעריצים והכחיש טענות כאלה ואישר כי כעסק הם מקשיבים לדרישת הצרכנים.

==גלריה==
<gallery>
קובץ:Justice League- Snyder's Cut.jpg|כרזת הסרט כפי שפורסמה על ידי האחים וורנר
קובץ:Justice League - Snyder Cut.jpg|כרזה ראשונית
</gallery>

== ראו גם ==
* סופרמן 2: הגרסה של ריצ'רד דונר

== קישורים חיצוניים ==
*

* [https://www.hbomax.com/zacksnydersjusticeleague גרסת סניידר] באתר HBO Max
* [https://hbom.ax/releasethesnydercut גרסת סניידר], הדיווח הרשמי של וורנר מדיה: [https://pressroom.warnermediagroup.com/us/media-release/hbo-max-releasethesnydercut?language_content_entity=en HBO Max to #ReleaseTheSnyderCut] // "HBO Max #ReleaseTheSnyderCut", דיווח 
* [http://www.forsnydercut.com/ ForSnyderCut.com] - אתר מעריצים הכולל חדשות ועדכונים בנושא "גרסת סניידר"

===תסקירים===
* [https://www.screengeek.net/2017/12/03/justice-league-deleted-scenes-reveal-darker-movie/ סצנות שנמחקו] מ"ליגת הצדק" חושפות סרט אפל בהרבה, אתר ScreenGeek
* 
* 
* 

===ביקורות===
* 
* 
* 
* [https://www.fisheye.co.il/zack-snyder-justice-league/ ביקורת: ליגת הצדק – גרסת סניידר], עין הדג 

== הערות שוליים ==

קטגוריה:פסקולים מ-2021
קטגוריה:סרטי האחים וורנר
קטגוריה:ליגת הצדק
קטגוריה:סרטי זאק סניידר
קטגוריה:סרטי יקום DC המורחב
קטגוריה:סרטי 2021
קטגוריה:סרטי פנטזיה אמריקאיים
קטגוריה:סרטי גיבורי-על
קטגוריה:סרטים מבוססי קומיקס
קטגוריה:סרטי הרפתקאות אמריקאיים
קטגוריה:סרטי מדע בדיוני אמריקאיים
קטגוריה:סרטי פעולה אמריקאיים
קטגוריה:סרטים באנגלית
קטגוריה:זיכיונות: סרטים וסדרות
קטגוריה:סרטי קרוס-אובר
קטגוריה:HBO Max: תוכן מקורי